הוועדה לענייני ביקורת המדינה, כנסת 25, פרוטוקול מספר 53, 2023-07-10 00:00

מירב בן ארי: שלום לכולם, בוקר טוב, אני פותחת את הדיון של הוועדה לביקורת המדינה

מירב בן ארי:  היום 10

מירב בן ארי: 7

מירב בן ארי: 2023, כ"א בתמוז התשפ"ג, הנושא הוא: התחרותיות בענף הרכב – הסדרת ענף הרכב והתחרותיות בענף יבוא כלי הרכב – דוח שנתי 2022

מירב בן ארי:      אני אחליף את יו"ר הוועדה, מיקי לוי, אני אמסור לו מפה תנחומים על פטירת אימו אתמול

מירב בן ארי:  אני אחליף אותו למשך כל השבוע כשהוא יהיה בשבעה

מירב בן ארי:      עוד לפני הקריאה של הדוח – שתכף יוצג על ידי משרד מבקר המדינה – היה ברור לי שיש בעיה

מירב בן ארי:  נראה לי שכל אדם שניסה לקנות רכב מבין שהמצב היום הוא מאוד קשה

מירב בן ארי:  גם ככה המדינה הזאת סובלת מיוקר המחיה ומבעיות שונות בכל מה שקשור לענף הרכב

מירב בן ארי:  אני לא יודעת, בטח אתם במשרד מבקר המדינה בדקתם את זה אם אפשר בכלל להשוות למה שקורה במדינות אחרות מבחינת מחיר, וכמובן חלקי החילוף שגם זה חלק מהבעיה

מירב בן ארי:       אני אומר רק כמה נקודות

מירב בן ארי:  יש לנו פה גם עניין הגופים הפרטיים, אותן חברות מייבאות שהמטרה שלהן היא להרוויח כסף; יש כאן גם הממשלה, נבקש ממשרד התחבורה ומרשות התחרות להתייחס לענף הזה ולמה שקורה בו, כי משרדי הממשלה עם תחומי האסדרה והרגולציה שלהם מן הסתם משפיעים בסוף גם על היבואנים; והדבר השלישי זה האדם בקצה, אותו משק בית שרוצה לקנות רכב ומתקשה מאוד

מירב בן ארי:  מבחינתי אפשר לומר שאלה שלושת הגופים שמושפעים מהנושא

מירב בן ארי:       אני אתן למשרד המבקר לפתוח את הדיון, ואני אוסיף כמה הערות שלי בהמשך

צחי סעד: בוקר טוב, בראשית הדברים נשתתף בצערו של היושב-ראש הקבוע, חבר הכנסת מיקי לוי, ונשלח לו את תנחומינו

צחי סעד:      הדיון היום הוא בנושא התחרותיות בענף הרכב, דוח שפורסם מלפני שנה

צחי סעד:  חלק מהנתונים מתייחסים לתקופה הקודמת, בהתאם לנושאים שנבדקו

צחי סעד:  אי-אפשר להפריז בחשיבות של הנושא הזה

צחי סעד:  לאזרחים ולבתי האב במדינת ישראל יש יותר משלושה מיליון כלי רכב פרטיים

צחי סעד:  חשיבות השימוש ברכב הפרטי גוברת נוכח הליקויים בתחבורה הציבורית, כמו שאנחנו מכירים אותם מדוחות ביקורת שהמשרד שלנו פרסם

צחי סעד:  עקב תכנון מוטה רכב פרטי במדינת ישראל ותמריצים לא מספקים למעבר לתחבורה ציבורית, אוכלוסיות גדולות מאוד נזקקות לרכב הפרטי כהכרח ולא כאיזשהו צורך שאפשר לוותר עליו

מירב בן ארי: תמריצים או תשתיות שלא מספקות הגעה לתחבורה ציבורית

צחי סעד: כן, דיברנו על תכנון מוטה רכב פרטי, שרק בשנים האחרונות מחלחלת ההבנה שצריך לשנות את הדבר הזה, ואלה דברים שלוקחים שנים

מירב בן ארי: נכון

צחי סעד: כמובן ההשפעה על יוקר המחיה – ההוצאות לרכב הן מהגדולות בסל ההוצאות של משקי הבית בישראל, וכל אחד מרגיש את זה בכיסו

צחי סעד:       אנחנו בדקנו את רמת התחרותיות בענף הרכב ואת ההשפעה שלה שנובעת כתוצאה מהמצב הזה, והדוח מצביע על ריכוזיות גבוהה ומגבלות על התחרותיות

צחי סעד:  לכאורה אנחנו רואים שוק שהוא כביכול משוכלל עם מגוון של דגמים וריבוי של יבואנים בלעדיים, גם אפשרויות לייבוא מקביל וגם תחרות בסגמנטים מסוימים

צחי סעד:  מצד שני הדוח מצביע על כך שבפועל יש ריכוזיות, יש מספר מצומצם של יבואנים שמחזיק בנתחי שוק משמעותיים, הסדרי בלעדיות ויבוא מקביל שהוא לא משמעותי

מירב בן ארי: אתה יכול להגיד מי השחקנים המרכזיים?      

צחי סעד: הם גופים פרטיים ואנחנו לא נקבנו בשמותיהם בדוח

מירב בן ארי: אוקיי

צחי סעד: אני מניח שיש פה נציגים שלהם

מירב בן ארי: תסביר לי למה הרפורמה של ייבוא מקביל לא הובילה לירידת מחירים

צחי סעד: אנחנו תכף נציג את הממצאים עצמם, אני כרגע מתייחס לסוגיה בצורה כללית

צחי סעד:       לגבי יבוא רכב הדוח מצביע על רווחיות גבוהה בהשוואה לענפים אחרים שנבדקו, ואנחנו מצביעים על הפחתה של עודף הצרכן בהיקף של 0

צחי סעד: 8 עד 1

צחי סעד: 6 מיליארד בשנה, שזה בממוצע הפסד של כמיליארד ש"ח בשנה לצרכנים

צחי סעד:       בשוק הליסינג אנחנו מצביעים על בעיות בתחרותיות; בנושא האשראי לרכישת רכב אנחנו מצביעים על פערי עלויות האשראי

צחי סעד:  האשראי לרכב בשלוש חברות האשראי הגדולות חוץ בנקאיות גבוה משמעותית מרמת הריבית שנדרשת באשראי הבנקאי הדומה; גם בשוק החלפים אנחנו מצביעים על פערי מחירים משמעותיים מאוד בין חלפים ביבוא ראשי של יבואנים ליבוא של חלפים בידי יבואנים אחרים שהם לא יבואני רכב

צחי סעד:  הפערים הם דרמטיים – עשרות אחוזים בחלק מהדברים, עד כדי פי שניים ואפילו פי חמישה ופי שבעה – פערים דרמטיים ביותר במחירים שבסופו של דבר מגולגלים לצרכן, ללקוח הסופי

צחי סעד:  המשמעות של כל הפערים האלה בכל השווקים האלה היא כמובן השפעה על הוצאות הרכב של כל אזרח, של כל בית ומשפחה והשפעה על יוקר המחיה

צחי סעד:       צריך להזכיר ששוק הרכב נמצא היום בתקופה של שינוי, של מעבר לכלי רכב חשמליים, וגם של השפעות חיצוניות בשוק הרכב העולמי

צחי סעד:  זה סוג של הזדמנות שאפשר היה לנצל אותה כדי לנסות ולשנות את מצב התחרותיות בשוק הרכב בארץ, ולא בטוח שזה קורה

צחי סעד:  אנחנו לא התייחסנו לזה בדוח הזה, אנחנו בימים אלה מסיימים דוח בנושא כלי הרכב החשמליים, ואני מזכיר את זה כי כשמסתכלים קדימה הנושא של כניסת רכב חשמלי יכול היה להיות אמצעי לנסות לשנות מצב שהתאבן במשך הרבה מאוד שנים בישראל

צחי סעד:       ברשותך, אני אבקש ממר ירון פישמן, שהוא סגן מנהל אגף אצלנו במשרד ועסק בדוח, להציג את עיקרי הממצאים

מירב בן ארי: בבקשה, ירון

ירון פישמן: תודה רבה

ירון פישמן:  אנחנו עשינו את הדוח הזה בין מרץ 2019 לאוגוסט 2021 לסירוגין

ירון פישמן:  הגופים המבוקרים העיקריים היו משרד התחבורה, רשות התחרות ורשות שוק ההון, ביטוח וחיסכון

ירון פישמן:       בדקנו את מכלול הנושאים שקשורים לענף הרכב: את התחרותיות ביבוא כלי הרכב; תחרות בענף הליסינג ובשוק כלי הרכב המשומשים; באשראי לרכישת כלי הרכב; בהסדרת ענף החלפים, המוסכים, השמאים

ירון פישמן:  אני חייב לציין שזה דוח מאוד מקיף, מצאנו הרבה מאוד ליקויים וממצאים בכל אחד מהנושאים האלה ונציג פה את הממצאים העיקריים של כל אחד מהנושאים

ירון פישמן:       קודם כל כמה נתוני מפתח: ההוצאה על כלי הרכב היא ההוצאה השנייה בגודלה אצל הצרכנים – 12

ירון פישמן: 2% זה שיעור ההוצאה על כלי הרכב מתצרוכת של משקי הבית בשנת 2018; נתח השוק של היבואנים הראשיים בשנת 2020 עמד על כ-97%, אני אתייחס לזה בהרחבה בהמשך; רווחיות גבוהה מייבוא כלי רכב – גם של יבואני הרכב וגם בענף הליסינג, אני אתייחס לזה בהרחבה בהמשך

ירון פישמן:      בשנת 2016 חוקק חוק רישוי שירותים ומקצועות בענף הרכב והמטרה שלו הייתה בין היתר להסדיר את נושא הייבוא המקביל

ירון פישמן:  אנחנו בדקנו את האפקטיביות של היבוא המקביל מאז שחוקק החוק ועד לשנת 2020, ואחד הממצאים שגילינו זה שיש השפעה מוגבלת של הייבוא המקביל על נתח השוק: בשנת 2020 כ-97% מהיבוא היה של יבואנים ישירים, ורק כ-3% היה של ייבוא מקביל

מירב בן ארי: 	 זה מה ששאלתי, למה בעצם?      

ירון פישמן: תכף אני אתייחס

ירון פישמן:       מה זה עושה? זה גורם לכך שהמחירים לא יורדים

ירון פישמן:  המטרה של הייבוא המקביל היא להכניס שחקנים חדשים, תחרות נוספת ליבואנים הישירים, אבל זה לא גורם לירידת מחירים

ירון פישמן:       אנחנו בדקנו מה קרה למדד מחירי מכוניות חדשות לפי הלמ"ס

ירון פישמן:  ממועד חקיקת החוק באוקטובר 2016 ועד יולי 2021 הוא עלה ב-4

ירון פישמן: 5%, והוא עלה יותר ממדד המחירים לצרכן – שעלה ב-2

ירון פישמן: 7% באותה התקופה

ירון פישמן:  זאת אומרת, עלה עלייה ריאלית

ירון פישמן:       מה הסיבות? הסיבות הן החסמים בייבוא מקביל של כלי הרכב, ואנחנו זיהינו שלושה חסמים עיקריים: קודם כל בנושא של תעודת המקור – כדי לייבא רכב ביבוא מקביל, ובכלל כדי לייבא רכב וליהנות מפטור ממכס ממדינות שיש איתן הסכמי סחר – ושיעור המכס הוא 7% – צריך להביא אישורים ותעודה שהרכב והחלקים שלו יובאו ממדינות שיש איתן הסכמי סחר

ירון פישמן:  רשות המיסים אוכפת את הנושא הזה והיא צריכה לוודא שמי שזכאי לקבל את הפטור הזה מתשלום מכס באמת מייבא רכבים ממדינות שיש איתן הסכמי סחר

ירון פישמן:  אבל היבואנים הישירים יכולים להציג תעודת מקור לגבי ארץ המוצא של הרכב, ולהבדיל היבואנים המקבילים קונים את הרכבים מדילרים, ואז יש להם קשיים

ירון פישמן:  גם ליבואנים המקבילים שמביאים את הרכבים ממדינות שיש איתן הסכמי סחר, יש להם קושי להוכיח שהם באמת הביאו אותם מאותם מקומות, זה יוצר להם חיסרון וזה חסם

ירון פישמן:       החסם השני הוא רישום של רכבים חדשים שמיובאים ביבוא אישי כרכבים משומשים

ירון פישמן:  זאת אומרת, מייבאים רכבים חדשים בייבוא אישי אבל הם נרשמים כרכב משומש, רכב יד שנייה, וזה גורם לירידת ערך אחרי זה כשמוכרים את הרכב

ירון פישמן:      החסם השלישי זה קוד דגם לרכב ביבוא אישי שמצריך ביצוע הערכת שווי לצורכי ביטוח, שזה גם כן מייקר את הביטוח

מירב בן ארי: אז בעצם ביד אחת ניסתה הממשלה לפתוח יבוא מקביל וביד שנייה היא השאירה רגולציה שמכבידה על היבואנים המקבילים

צחי סעד: נכון

מירב בן ארי: מדהים

ירון פישמן: אנחנו בדקנו את המעורבות של רשות התחרות בכל הנושא של בחינת רמת התחרות בענף הרכב, ואני אציג פה שלושה ממצאים עיקריים:     הממצא הראשון זה שהרשות לא נוהגת להשתמש בבדיקות של מיזוגים במודלים ותחשיבים מתקדמים

ירון פישמן:  אנחנו ראינו שהם עושים את זה בענפים אחרים, אבל לא בענף הרכב

ירון פישמן:       הממצא השני זה שבעשור האחרון הרשות לא בדקה לעומק את נושא התחרותית בענף הרכב, בעיקר בייבוא כלי הרכב

ירון פישמן:  הייתה בדיקה שנעשתה בשנת 2012, לפני כעשר שנים, אבל היא לא הושלמה לכדי דוח סופי ולא פורסמה לציבור

ירון פישמן:      הממצא השלישי הוא אחד הממצאים הכי מטרידים, לדעתי

ירון פישמן:  לזכותו של משרד התחבורה ייאמר שהוא ניסה לפעול ולבדוק את רמת התחרות בענף הרכב, הוא פנה לרשות התחרות וביקש לקבל נתונים מיבואני הרכב – כי למשרד התחבורה אין את הסמכות בחוק לבקש נתונים מהיבואנים, הסמכות הזאת נתונה בחוק לרשות התחרות

ירון פישמן:  רשות התחרות לא סיפקה לו את הנתונים האלה - -      

מירב בן ארי: לא שיתפה פעולה?      

ירון פישמן: - - לא שיתפה איתו פעולה, ואז נוצר פה מצב שהוא קצת אבסורדי: מצד אחד יש לנו רגולטור אחד, שזה משרד התחבורה שרוצה לבדוק את התחרות בענף הרכב, אבל אין לו סמכות לקבל את הנתונים

ירון פישמן:  מצד שני יש לנו רגולטור שני, שזאת רשות התחרות, שיש לה סמכות לקבל נתונים, אבל היא לא ביקשה את הנתונים האלה – לא עבורה ולא עבור משרד התחבורה

ירון פישמן:       לכן התוצאה של זה היא שיש פה ואקום, בעצם לא בודקים את הנושא הזה

ירון פישמן:  יש שני רגולטורים והנושא הזה לא נבדק

ירון פישמן:  אנחנו נכנסנו לתוך הוואקום הזה ועשינו בדיקה מאוד מעמיקה של נתונים

מירב בן ארי: מתי בפעם האחרונה, לפני הדוח הזה, בדקו את התחום?      

ירון פישמן: הבדיקה המקיפה והמעמיקה האחרונה הייתה בשנת 2012, אבל הבדיקה הזאת נשארה ברמת טיוטה, היא לא פורסמה לציבור כדוח סופי

ירון פישמן:      אז אנחנו נכנסנו ועשינו בדיקה של נתונים מרכזיים על התחרותיות בייבוא כלי רכב, ובדקנו שלושה משתנים מרכזיים: הרווחיות, מידת גלגול של שינויים בעלויות לצרכנים והריכוזיות בענף

ירון פישמן:       נתחיל מהרווחיות

ירון פישמן:  אנחנו בדקנו את הרווחיות של יבואני הרכב אל מול רווחיות ממוצעת בענף מסחר סיטונאי שמפרסמת הלמ"ס, מפני שיבואני הרכב מוכרים את הרכבים בסיטונות גם לחברות ולחברות הליסינג

ירון פישמן:  השווינו את הרווחיות הממוצעת שלהם לענף מסחר קמעונאי, כי יבואני הרכב מוכרים את הרכבים שלהם לאנשים פרטיים, והשווינו את הרווחיות שלהם לרווחיות של חברות הליסינג

ירון פישמן:       חברות הליסינג זה ענף שנמצא בתוך ענף הרכב

ירון פישמן:  הן קונות את הרכבים מיבואני הרכב ומוכרות אותם לציבור, בין אם באמצעות הסכמי חכירה לטווח ארוך – שזה הסכמי הליסינג; או באמצעות מכירה ישירה של רכבים עם אפס קילומטר

ירון פישמן:       מצאנו שהרווחיות של יבואני הרכב היא גבוהה פי שניים, פי שלושה ופי ארבעה מהענפים האחרים שנבדקו

ירון פישמן:  כמו שאמר צחי, המשמעות הכלכלית של הרווחיות הגבוהה הזאת, שנעה בין 0

ירון פישמן: 8 ל-1

ירון פישמן: 6 מיליארד ש"ח בשנה, היא שאם הרווחיות של יבואני הרכב הייתה כמו רווחיות של ענפים אחרים, הכסף הזה היה נשאר בידי הציבור

ירון פישמן:       לגבי הגלגול של השינויים

ירון פישמן:  בדקנו האם יש ירידה בעלויות של היבואנים וכמה מתוך הירידה בעלויות מגולגלת לצרכנים

ירון פישמן:  לדוגמה, אם יש ירידה של 10,000 ש"ח בעלויות של ייבוא כלי הרכב והיבואנים נתנו הנחה של 10,000 ש"ח, זאת אומרת שהם גלגלו 100% מהירידה בעלויות לצרכנים; אם הם נתנו הנחה של 5,000 ש"ח, אז 50% הם גלגלו לצרכנים ו-50% השאירו אצלם; אם הם לא נתנו הנחה לצרכנים והשאירו את כל 10,000 ש"ח אצלם, זה אומר ש-100% מהירידה בעלויות נשארה אצל היבואנים והצרכנים קיבלו 0%

ירון פישמן:       אנחנו מצאנו שבשנים 2019-2014 הייתה ירידה מצטברת בעלויות, שנבעה בעיקר מהירידה בשער החליפין, ייסוף בשער החליפין

ירון פישמן:  הירידה הזאת לא גולגלה לצרכנים

ירון פישמן:  לא רק שהיא לא גולגלה לצרכנים, אלא שהמחיר אפילו עלה, גם מחיר המחירון וגם המחיר הממוצע של מדד מחירי מכוניות חדשות שמפרסמת הלמ"ס

ירון פישמן:  אגב, המחיר הזה כולל גם הנחות שהיבואנים נותנים במכירת כלי הרכב

ירון פישמן:       בשנים 2019-2014 הייתה ירידה של 5

ירון פישמן: 6% בעלויות במצטבר, והמדד של מחירי המכוניות של הלמ"ס לא רק שלא ירד בהתאם, אלא אפילו עלה באותה התקופה בשיעור של 0

ירון פישמן: 6%

מירב בן ארי: בקיצור, במקום לגלגל את הירידה בעלויות – אז איפה הכסף? נשאר אצל היבואנים?     

ירון פישמן: כן, הירידה בעלויות נשארה אצל היבואנים במצטבר באותה התקופה

ירון פישמן:       חשוב לי להזכיר שמדד מחירי המכוניות חדשות של הלמ"ס כולל גם את ההנחות שהיבואנים נותנים לצרכנים שרוכשים את כלי הרכב, להבדיל ממחיר המחירון שהוא ללא הנחות

ירון פישמן:      כל התוצאות שלנו מתוקננות

ירון פישמן:  אנחנו מצאנו שהחלק של היבואנים עמד על 114% והחלק של הצרכנים עמד על מינוס 14% במודל אחד; במודל השני החלק של היבואנים עמד על 122% והחלק של הצרכנים עמד על מינוס 22%

ירון פישמן:       ריכוזיות

ירון פישמן:  בדקנו לא רק את הענף בכללותו, אלא לפי קטגוריות של כלי רכב – רכבים מסחריים, רכבים משפחתיים, רכבים קטנים ורכבים של שבעה מקומות וקטגוריות נוספות – ומצאנו ריכוזיות גבוהה

ירון פישמן:  בדקנו מה נתח השוק של ארבעת היבואנים הראשיים - - -     

מירב בן ארי: מה זה הוורוד?      

ירון פישמן: הוורוד זה הריכוזיות הכללית

מירב בן ארי: ומה זה הצהוב?      

ירון פישמן: מה שאנחנו רואים בצד שמאל זה מדד ריכוזיות שנקרא "הרפידל הירשמן", לפי קטגוריות של כלי רכב

ירון פישמן:  האדום – לפי הקריטריונים של האיחוד האירופי זה ריכוזיות גבוהה; הצהוב זה ריכוזיות בינונית; וירוק – שלא מופיע פה בשקף – זה ריכוזיות נמוכה

ירון פישמן: מצאנו ריכוזיות גבוהה במכוניות שבעה מושבים ובמכוניות מסחריות

ירון פישמן:  חשוב להבין: משפחה מרובת ילדים שרוצה לקנות רכב עם שבעה מושבים, זה השוק שעומד בפניה

ירון פישמן:  זה לא עוזר לה אם יש פיזור גדול של רכבים – של מכוניות קטנות או מכוניות משפחתיות או מכוניות מנהלים – היא רוצה לקנות רכב של שבעה מושבים ושם יש ריכוזיות גבוהה

ירון פישמן:       אותו הדבר לגבי העצמאיים כמו אינסטלטור, טכנאי מחשבים, טכנאי מכונות כביסה, שרוצים לקנות רכב מסחרי קטן

ירון פישמן:  השוק שעומד בפניהם זה רכבים מסחריים קטנים, וגם שם מצאנו ריכוזיות גבוהה

ירון פישמן:  חשוב להדגיש את זה, מפני שלא רלוונטי לבדוק את סך כלי הרכב בשוק שהוא מאוד מפוזר, אלא צריך לבדוק את זה בהתאם לקטגוריות השונות של כלי הרכב

ירון פישמן:      ההמלצות שלנו בנושא הזה: לרשות התחרות – לפעול לביצוע של בדיקה מעמיקה ועדכנית של התחרות בענף יבוא כלי הרכב; רשות התחרות ומשרד התחבורה יפעלו לקבלת דיווחים מיבואני כלי הרכב לצורך ביצוע ניתוח מפעם לפעם של רמת התחרותיות בענף

ירון פישמן:  משרד התחבורה ענה לנו בתשובה שלו לדוח שהוא פועל כדי לקבל סמכויות לקבלת נתונים, אז גם כאן ההמלצה שלנו הייתה להמשיך לפעול

ירון פישמן:       בשורה התחתונה: או שרשות התחרות תבדוק את הנושא הזה; או שמשרד התחבורה יקבל סמכויות כדי לבדוק את הנושא הזה; או שהם שניהם יבדקו את זה ביחד

ירון פישמן:       הדרך הטובה ביותר היא שהם יבדקו את זה ביחד, כי לכל אחד מהגופים יש יתרונות יחסיים: לרשות התחרות – בנושא התחרות; משרד התחבורה – כמי שמכיר את ענף הרכב

ירון פישמן:  לצערנו יש פה כרגע ואקום והנושא הזה לא נבדק כתוצאה מהממצאים שהעלינו

ירון פישמן:      ענף הליסינג

ירון פישמן:  מצאנו גידול ברווחיות של חברות הליסינג, שגם כן יכול להצביע על אינדיקטורים לבעיית התחרות בענף

ירון פישמן:  מצאנו שלחברות הליסינג יש כוח להשפיע על המחירים המופיעים במחירוני הרכב, ולמנוע ירידה בהם גם בתקופה של ירידה בעלויות הגולמיות

ירון פישמן:       הממצא השלישי הוא גם מאוד מעניין

ירון פישמן:  כשקונים רכב מליסינג, רכב עם אפס קילומטר, נרשמת "יד" נוספת

ירון פישמן:  מגיע צרכן, קונה רכב מהיבואן הראשי, קורע את הניילונים, נכנס לרכב – הוא יד ראשונה; נכנס אותו צרכן לחברת ליסינג, קונה רכב עם אפס קילומטר, קורע את הניילונים – הוא יד שנייה

ירון פישמן:       זה נכון שהם קונים את הרכבים במחירים יותר זולים

ירון פישמן:  אבל אחרי זה, כשמוכרים את הרכבים, זה משפיע על המחיר, וגם אין סיבה לזה, כי אם אתה קונה רכב חדש – למה אתה יד שנייה?      

מירב בן ארי: אז משרד התחבורה היה צריך ליישם את ההמלצה הזאת והוא לא עשה את זה? כתבת פה: "משרד התחבורה לא יישם את המלצתה של הוועדה להגברת התחרותיות ואת המלצתו של הצוות הבין-משרדי, ולא ביטל את רישום ה"יד" הנוספת"

מירב בן ארי:      אנחנו כל הזמן מדברים על עודף של רגולציה שמקשה על היבואנים

מירב בן ארי:  כאן זאת ההחלטה של משרד התחבורה לבטל את רישום ה"יד", למה לא לעשות את זה? למה לא להקל על הצרכן? הרי אחרי זה, כשהוא מוכר את האוטו יורד לו הערך, וזה בדיוק אותו אוטו

מירב בן ארי:  משרד התחבורה תענו על זה, ורשות התחרות ישר אחרי זה תענה לגבי הנתונים

ירון פישמן: לגבי שוק הרכבים המשומשים וההיסטוריה של הרכב

ירון פישמן:  אנשים שקונים רכב משומש לא יודעים מה עבר על הרכב, יכול להיות שהרכב עבר תאונה מאוד קשה

ירון פישמן:  אנחנו מצאנו שמשרד התחבורה לא הסדיר מאגר מידע מרכזי לגבי ההיסטוריה של כלי הרכב – כדוגמת Car fax בארצות הברית – ונודעת לזה חשיבות בקבלת המידע המלא על הנזק

מירב בן ארי: תסביר לי את זה עוד פעם

מירב בן ארי:  אם הוא טוטאל לוס?     

ירון פישמן: אם יש מאגר מידע מרכזי על ההיסטוריה של הרכב, אתה יכול לדעת את זה דרך המאגר

מירב בן ארי: ואין?      

ירון פישמן: 	 אין מאגר כזה, כי לא - - -     

מירב בן ארי: ובארצות הברית יש?     

ירון פישמן: 	 בארצות הברית יש

ירון פישמן:      הבאנו פה דוגמאות, באדיבות איגוד השמאים, שגם שילבנו אותן בדוח

ירון פישמן:  אתם רואים בצד ימין של המצגת את הפגמים הבטיחותיים שהתגלו ברכב לאחר שהוא נרכש, למשל מרחק סרנים שאינו מקביל בין שמאל לימין; או רכב שעבר תאונה מאוד קשה, נתפס על ידי משטרת ישראל בזמן שהוא תוקן, ונמצא שהוא הורכב מחלקים של שני רכבים שונים

ירון פישמן:       דברים כאלה היה אפשר למנוע אם היה - -      

מירב בן ארי: אם היה לך מספר רכב והיה לך מאגר

ירון פישמן: - - אם היה מאגר מידע מסודר, היה אפשר למנוע את הדברים האלה

מירב בן ארי: ואז, כשמישהו שם את מספר הרכב - - -     

ירון פישמן: הוא רואה את כל ההיסטוריה שלו

ירון פישמן:       האשראי לרכישת כלי רכב

ירון פישמן:  עד השנים האחרונות רוב האשראי לרכישת כלי רכב היה ניתן על ידי התאגידים הבנקאיים וחברות כרטיסי האשראי

ירון פישמן:  בשנים האחרונות אנחנו עדים לכניסה של חברות אשראי חוץ בנקאיות שנותנות אשראי לרכישת כלי רכב

ירון פישמן:  זו כמובן פעולה מבורכת, כי היא יוצרת תחרותיות אל מול הבנקים באשראי לכלי רכב, וכשמכניסים מתחרים חדשים לבנקים הציפייה היא שזה יוביל גם להורדה של ריביות

ירון פישמן:       על סמך הבדיקה שעשינו בשלוש חברות אשראי חוץ בנקאיות, הנתונים שראינו מראים דגל אדום

ירון פישמן:  בזמנו אלה הנתונים שהיו, ואנחנו יודעים שהיום יש נתונים נוספים

ירון פישמן:  אנחנו מצאנו שלא רק שזה לא גרם לירידה בריביות, אלא שהריביות בחברות אשראי חוץ בנקאיות גבוהות יותר מהריביות של האשראי הבנקאי

ירון פישמן:  לדוגמה, בשנת 2019, בזמן שהריבית הממוצעת בשלוש חברות אשראי חוץ בנקאיות לרכישת רכב עמדה על 7

ירון פישמן: 8%, בתאגידים הבנקאיים האשראי לאנשים פרטיים שלא לדיור עמד על 5

ירון פישמן: 8%

ירון פישמן:      עוד דבר שאנחנו מצאנו, זה שקיים צורך לעודד את הצרכנים לבצע סקר שוק

ירון פישמן:  מצד אחד, אם הצרכן נכנס לסוכנות הרכב הוא יכול גם לקנות את הרכב וגם לקבל את האשראי באותה הסוכנות

ירון פישמן:  לכאורה זו פעולה מבורכת, מפני שביום אחד זה מאפשר לבצע את כל הפעולות

ירון פישמן:  מצד שני זה יכול למנוע ממנו ללכת ולבצע סקר שוק

ירון פישמן:  ההמלצה שלנו בנושא הזה היא שחייבים לחזק את הנושא - - -     

מירב בן ארי: בסוף גם ללקוח יש אחריות להיכנס ולבדוק

ירון פישמן: נכון, אבל אני חושב שהפעולה של רשות שוק ההון בנושא הזה, של לעודד ביצוע של סקרי שוק, לעקוב אחרי הנתונים ולבדוק מה קורה עם הריביות של האשראי בסקטורים השונים, זאת פעילות מאוד חשובה

ירון פישמן:       ההמלצות בנושא הזה הן שרשות התחרות ומשרד התחבורה יבדקו את התחרותיות בענף הליסינג; בנושא של "אפס קילומטר" לבחון את הנושא של הביטול שלו; להסדיר מאגר מידע חיצוני; על רשות שוק ההון לבחון את האפשרויות למנוע מצבים שבהם רכבים שעברו "אובדן גמור להלכה" לא יחזרו לכביש; וכמובן, בשוק האשראי יש להקפיד על שקיפות כלפי הלקוחות, לעודד אותם לבצע סקרי שוק לפני הרכישה

ירון פישמן:      ענף החלפים

ירון פישמן:  בענף החלפים אנחנו מצאנו שיש פערים מאוד גדולים במחירים

ירון פישמן:  יש "מחיר ברוטו" שזה בעצם איזשהו מחיר גבוה כשהמחירים בשוק בפועל הם הרבה יותר נמוכים

ירון פישמן:  אנחנו עשינו בדיקה, לקחנו מספר רכבים שהם הרכבים הנמכרים ביותר ובדקנו את הפערים במחירים בין היבואן הראשי לבין היבואנים האחרים

ירון פישמן:       מתוך 144 חלפים שנבדקו מצאנו ש-99% מהחלפים היו יקרים יותר אצל היבואן הראשי; ב-43% מהחלפים הפער היה פני שניים ויותר; ב-18% מהחלפים פי שלושה ויותר; ב-7% מהחלפים פי ארבעה ויותר; ב-1% מהחלפים זה היה אפילו פי חמישה ויותר

ירון פישמן:      מקודם דיברת על ההשוואה לחו"ל, אז הבדיקה הנוספת שעשינו הייתה הפערים בין יבוא ראשי ליבוא אישי

ירון פישמן:  יבוא אישי זה להביא חלפים דרך האינטרנט, כמו שאנשים קונים היום דברים באינטרנט, שזה כולל גם את עלות ההובלה וגם את עלות המס שמשלמים בכל מיני אתרים כמו איביי

מירב בן ארי: כן, אמזון וכאלה

ירון פישמן:  בדקנו שני סוגים של חלפים: חלפים שמחליפים בטיפולים שוטפים וחלפים שמחליפים בתאונות, וגם שם מצאנו פערים

מירב בן ארי: שגם הרבה יותר זול?     

ירון פישמן: לייבא ביבוא אישי דרך האינטרנט זה הרבה יותר זול

ירון פישמן:  ב-93% מהחלפים שנבדקו מחיר החלף מהיבואן הראשי היה יקר יותר ממחיר החלף ביבוא אישי; בחלפים שמוחלפים בתאונות ובחלפים שמוחלפים בטיפולים שוטפים 71% מהם היו יקרים יותר

מירב בן ארי: אם הוא מזמין את החלק שחסר לו והולך איתו למוסך, המוסך פשוט מרכיב לו? יש דבר כזה?     

קריאה: זה הרעיון

ירון פישמן: קודם כל זה נותן אינדיקציה לפערי המחירים, וברמה התיאורטית זה יכול לקרות

ירון פישמן:  אבל המטרה הייתה להראות את הפערים בינינו לבין - - -      

מירב בן ארי: שאין סיבה לקחת כזה מחיר יקר

ירון פישמן: כן, שאתה יכול לקנות אותם בחו"ל, לשלם את עלות ההובלה, לשלם את המכס ולהביא אותם לארץ

מירב בן ארי: יוצא יותר זול

ירון פישמן: ענף המוסכים

ירון פישמן:  אני דווקא רוצה להתחיל מהנקודות לשימור, דברים טובים שראינו וציינו גם אותם

ירון פישמן:  משרד התחבורה כאמור קידם את חוק רישוי שירותים ומקצועות בענף הרכב ב-2016, שהתקבל בכנסת, והוא קידם הרבה רפורמות חדשות

ירון פישמן:  לדוגמה, קבלת הצעת מחיר עבור יותר מסוג אחד של מוצרי תעבורה

ירון פישמן:       זאת אומרת כשלקוח מגיע למוסך ונותנים לו הצעת מחיר לחלק, הוא זכאי לקבל יותר מהצעת מחיר אחת, גם לחלקים שהם חלקים תחליפיים; זכאות לקבלת אחריות לרכב חדש המיובא ביבוא מקביל, זה דבר מאוד חשוב, לא בטוח שכל הצרכנים יודעים את זה

ירון פישמן:  על פי החוק, יבואן ראשי מחויב לתת אחריות לרכב שנקנה ביבוא מקביל; אי-התניית תוקף של אחריות לרכב בביצוע טיפולים במוסך שירות של היבואן והסדרת קיומו של מוסך מומחה

ירון פישמן:  אלה הדברים שאנחנו ציינו לזכות משרד התחבורה

ירון פישמן:       מה הממצא שמצאנו? שהוא לא פרסם את כל הדברים הטובים האלה שהוא קידם לציבור

ירון פישמן:  היום אנחנו בשנת 2023, בשנת 2016 זה עבר, הוא לא יצא בקמפיין פרסומי כדי שהציבור יידע את הזכויות שלו

ירון פישמן:  זה משפיע לא רק על ענף המוסכים, זה משפיע על התחרותיות בענף יבוא הרכב, על יבוא מקביל, שהצרכנים יידעו שהם זכאים לקבל אחריות גם אם הם מייבאים רכב ביבוא מקביל

ירון פישמן:       ממצא נוסף שמצאנו בענף המוסכים זה פעילות של מוסכים בלתי-מורשים

ירון פישמן:  מצאנו שגם כשסוגרים את המוסכים האלה הם נפתחים מחדש

ירון פישמן:       משרד התחבורה ורשות התחרות צריכים לפעול להגברת התחרותיות בענף החלפים; משרד התחבורה, בשיתוף עם רשות התחרות ומשרד האוצר, צריכים לפעול כך שמחירי החלפים ישקפו את מחירי השוק ולא את מחירי המחירון המוצהרים שהם גבוהים יותר ממחיר השוק

ירון פישמן:  יש פערים מאוד גבוהים, כמו שהראינו קודם; משרד התחבורה יקדם פרסום של זכויות הצרכנים במסגרת הרפורמה שהוא קידם, זה דבר מאוד מאוד חשוב; משרד התחבורה יפעל למיגור התופעה של מוסכים בלתי-מורשים, ולסגירה של מוסכים שנפתחים שוב ושוב אחרי שנסגרו

ירון פישמן:       לסיכום, בביקורת עלו ממצאים שיכולים להעיד על בעיות ברמת התחרותיות, ביבוא כלי רכב, על רווחיות גבוהה בענף באופן עקבי ומשמעותי בהשוואה לענפים אחרים שנבדקו

ירון פישמן:  כשלי שוק וליקויים נמצאו גם בענפי המשנה – בענף הליסינג, בשוק כלי הרכב המשומשים, בשוק האשראי לרכישת כלי הרכב ובענף התחזוקה שכולל את שוק החלפים ואת המוסכים

ירון פישמן:       מומלץ שמשרד התחבורה ורשות התחרות יפעלו מפעם לפעם לניתוח של רמת התחרותיות בענף באמצעות כלים מתקדמים מקובלים; יפעלו לשיפור רמת התחרותיות בענף באמצעות קידום היבוא המקביל – שזה הכלי המרכזי; יפעלו להגברת השקיפות ולהרחבת המידע העומד לרשות הצרכנים ויקדמו את התקנת התקנות הנדרשות מכוח החוק

ירון פישמן:  אגב, זה אחד הממצאים שאנחנו מצאנו – שהתקנות שהיו אמורות להיות מותקנות מתוקף החוק, לא כולן תוקנו ולא כולן קודמו

ירון פישמן:       כל זאת, כמובן, כדי לשפר את רווחת הצרכנים

מירב בן ארי: תודה רבה, היה מאוד מעניין

מירב בן ארי:      אני רוצה לשמוע את משרד התחבורה

עינת סגל: אני אקדים ואומר שבמסגרת הסמכות שיש לנו עשינו המון ניסיונות לקדם תחרותיות ולבדוק במסגרת הכלים שיש לנו בנושא החלפים ובנושא איתור החסמים

עינת סגל:  איתרנו והסרנו די הרבה חסמים מאז הדוח, כולל את הנושא - - -     

מירב בן ארי: כמה זמן כבר הדוח אצלכם?     

ירון פישמן: ממרץ 2022

עינת סגל: מ-2022

עינת סגל:  למשל הנושא של תעודת המקור כבר נפתר, ובימים אלו הוא מקודם בשיתוף הפעולה מול המכס ועם היבואנים הישירים, עם האיגוד, שיספקו את תעודות המקור גם עבור ייבוא מקביל

עינת סגל:       אנחנו כל הזמן סורקים את השוק ובודקים איזה חסמים יש עוד, לטובת היבוא המקביל

עינת סגל:  זה לא תמיד בהצלחה מסחררת אבל בהחלט כן, דברים קטנים שמשפיעים ובסופו של דבר באים לידי ביטוי

עינת סגל:       אנחנו נשמח אם ירחיבו לנו את הסמכות לקבל נתונים כדי לפעול יותר לעומק

עינת סגל:  אנחנו פועלים עם רשות התחרות בשיתוף פעולה כדי לקדם, אבל היינו שמחים שתהיה יותר בחינה נרחבת ולעומק של השוק הזה

עינת סגל:       לגבי מאגר מידע

עינת סגל:  יש לנו היום מאגר מידע שהקמנו ב-Data Gov, שבו מופיעים כל נתוני הרכב לפי מספר רישוי, מבלי לחשוף את הבעלים כמובן

עינת סגל:  לגבי ההיסטוריה של התאונות – זה לא מידע שמצוי בידינו, אבל הוא בהחלט מצוי ברשות שוק ההון והם יודעים לשקף אותו לציבור

עינת סגל:  אם הם ירצו, יפרטו אחרי זה איך עושים את זה, אני בעצמי השתמשתי במידע הזה

מירב בן ארי: מה יש במידע? רק בעלים?     

עינת סגל: כתובים שם כל הנתונים הטכניים של כלי הרכב: איזו הנעה זאת – חשמלית, בנזין; נפח מנוע; מספר דלתות, הכול, כל הנתונים הטכניים של הרכב, כולל תאריך הייצור

עינת סגל:  כל הנתונים האלו מופיעים לפי לוחית הרישוי

מירב בן ארי: אבל אם הוא עבר תאונה – לא כתוב?      

עינת סגל: לא, כי זה לא מידע שמצוי בידינו

עינת סגל:  ושוב, את זה שוק ההון יודעת לשקף

מירב בן ארי: אז איך בארצות הברית כן יש להם המידע?     

עינת סגל: יש שם רגולטורים אחרים ויש שם מאגרי מידע אחרים, שיודעים לשקף את זה

עינת סגל:       שמואל אני יכולה לפרט לגבי המידע אצלכם?      

שמואל זקן: זה לא המידע שאצלנו, אבל אין לי בעיה לפרט

עינת סגל: יש אפשרות דרך המבטחות לשלם עשרה שקלים, אם אני לא טועה, ויש אפשרות באמצעות מספר הרישוי, עם הסכמת הבעלים, אם אני עכשיו הולכת לרכוש רכב - - -     

מירב בן ארי: לעשות העברת בעלות?     

עינת סגל: לא

עינת סגל:  לקבל מידע לגבי היסטוריית הרכב בהיבט של תאונות דרכים

מירב בן ארי: לפני העברת בעלות? באת עכשיו, ראית אוטו - - -     

עינת סגל: כן, באתי ואני רק בודקת אותו

שמואל זקן: אני אסביר לגבי הנקודה הזאת

שמואל זקן:  המידע הוא מכוח חוק מכירת רכב משומש

שמואל זקן:  איגוד חברות הביטוח מנגיש את המידע לציבור באמצעות מרכז הסליקה

שמואל זקן:  כל בעל רכב או מישהו שקיבל אישור יכול להיכנס בכל רגע נתון – לאו דווקא בהעברת בעלות, אלא בכל שלב – ולקבל מידע לגבי גובה הנזקים הקודמים והמועד שלהם שהתרחשו לרכב מסוים

שמואל זקן:       מדובר רק על מידע לגבי נזקים שחברות הביטוח נתבעו בגינם

שמואל זקן:  המידע שלא קיים שם זה למשל מידע לגבי רכבי הליסינג או לגבי נזק עצמי שמישהו עשה, תיקן אותו ולא תבע את חברת הביטוח

שמואל זקן:  זה מידע שלא קיים שם, בשונה מהמאגר שדיברו עליו, ה-Car fax שבארצות הברית, ששם נמצא מידע שלם ואם אני לא טועה המקור שלו זה המוסכים המתקנים עצמם

שמואל זקן:  זאת אומרת, ככל שהמוסך עושה טיפול או תיקון לרכב הוא מעדכן את אותו המאגר, וזה מה שאין לנו בישראל

שמואל זקן:  מה שיש לנו זה המידע שחברות הביטוח אוגרות אצלן ומשקפות אותו לציבור דרך אותו מרכז הסליקה

שמואל זקן:      יחד עם רשות התחרות פעלנו בשנים האחרונות כדי להנגיש את זה, גם בעלות וגם - - -     

מירב בן ארי: לא הבנתי

מירב בן ארי:  אם מוסך מקבל רכב לתיקון למה הוא לא יכול להכניס מידע לאיזשהו מאגר שהוא תיקן את הרכב, ואת מה שהוא עשה לו? מה הבעיה?          

שמואל זקן: אני מסביר על המאגר שקשור לחברות הביטוח, זה התחום שלי, אבל לגבי שאלה כזאת זה עניין של - - -     

מירב בן ארי: אתה יודע כמה אנשים מתקנים בלי להפעיל את הביטוח – כי חבל על הכסף?     

שמואל זקן: החוק קובע שחברות הביטוח מנגישות את כל המידע שברשותן

שמואל זקן:  אנחנו פעלנו כדי שהמידע הזה באמת יהיה נגיש לציבור

מירב בן ארי: זה טוב, אני לא מזלזלת

שמואל זקן: לגבי המידע המלא יותר, ברוח Car fax שבארצות הברית, זו יותר שאלה למשרד התחבורה, אני לא יודע אם יש להם את היכולת לאגור את המידע

עינת סגל: היום יש כבר תשתית מצוינת עם המאגר של ה-Data Gov, ואפשר תמיד לצרף עוד נתונים

עינת סגל:  דרך אגב, כשעולות בקשות נוספות מהשוק לעוד נתונים אנחנו יודעים לשקף את זה אם יש לנו אותם במערכות המידע

עינת סגל:  אז קיים מצע ממש טוב כדי לעשות את ההצלבות האלה

עינת סגל:      כיום אין לנו מערכת - - -     

מירב בן ארי: עשינו דברים יותר מורכבים מזה

מירב בן ארי:  בסוף זה לקחת מאגר מידע של משרד התחבורה, לעבוד עם איגוד המוסכים – שתכף נדבר איתו, שכל מוסכניק שמתקן גם יכניס

מירב בן ארי:  מה הבעיה? היא יושבת שם גם ככה

רונן לוי: אסור לנו

עינת סגל: היום אין מערכת תקשורת ממוחשבת - -     

מירב בן ארי: בין המוסכים?      

עינת סגל: - - בין המוסכים למשרד התחבורה

עינת סגל:  יש יותר מ-5,500 מוסכים

מירב בן ארי: אז נראה לי שהגיע הזמן, זה לא נראה לי כזה מסובך

עינת סגל: שנייה, אנחנו מסדירים היום את מערכת התקשורת למכוני הרישוי כדי שתהיה תקשורת שיודעת גם להזין אותנו

עינת סגל:  ברמה העקרונית המוסכים, המנהל המקצועי, השמאים – מחויבים לדווח על נזקים בטיחותיים, ויש גם דרך איך לדווח את זה ולהכניס את זה למערכות המידע

עינת סגל:       האם מדווחים את הכול לגבי הנזק הבטיחותי, שהוא מבחינתי יותר קריטי מתאונת פח? אני ממש סקפטית

רונן לוי: אסור לנו לדווח

מירב בן ארי: תכף ניכנס לזה

מירב בן ארי:  מה לגבי הנושא של הליסינג?     

עינת סגל: לגבי ה"אפס קילומטר"

עינת סגל:  קודם כל יש תקנה מקבילה 282 שמחייבת לרשום את הרכב תוך 12 חודשים, וזו הסיבה

עינת סגל:  אם הם לא מצליחים למכור את הרכב תוך 12 חודשים, הם מחויבים לרשום אותו על שמם

עינת סגל:  אני מחויבת לשקף את זה בראש ובראשונה לציבור, שהבן אדם – גם אם זו חברה – רשם את הרכב על שמו, ולכן זה מופיע בעצם כ"יד שנייה"

עינת סגל:       אבל במקביל עשינו הארכת תקופת הרישום מ-12 חודשים ל-16 חודשים, זה משהו שיאפשר להם להגביר את הסיכוי למכור את הרכב לפני שהם ירשמו אותו על שמם ואז הוא עדיין יירשם כ"יד ראשונה"

מירב בן ארי: ירון, אתה אמרת שברגע שהוא רושם על שמו זה נהפך ל"יד שנייה" - -      

עינת סגל: כן

מירב בן ארי: - - לא אמרת שזה לוקח שנה, לא נתת לזה חריג

מירב בן ארי:  זאת אומרת שאם הוא קונה את האוטו מחברת הליסינג בתוך השנה – זה רשום "יד ראשונה"?      

עינת סגל: כן, כי הוא לא חייב לרשום את הרכב עדיין

עינת סגל:  12 חודשים מיום ייצורו

מירב בן ארי: אוקיי, ועכשיו את מאריכה ל-16 חודשים?      

עינת סגל: כן, אנחנו פועלים - - -     

ירון פישמן:  כמה רכבים באמת נרכשים מליסינג שהם לא "יד שנייה"?     

רונן לוי: מה הקשר?     

עינת סגל: זה עניין של תקופה

עינת סגל:  אם הבן אדם לא מצליח למכור תוך 12 חודשים, יש חוק שמחייב לרשום את הרכב

עינת סגל:  אנחנו לא רוצים שיימכר לציבור רכב בן שנתיים כרכב "דנדש", אני רוצה לשקף את זה שהוא עמד הרבה זמן במגרש

עינת סגל:  זה שהרכב לא נוסע לא אומר שהוא לא מתיישן

ירון פישמן: אבל הוא יכול לרשום את הרכב על שמו גם אם לא עברו 12 חודשים

עינת סגל: הוא יכול, אבל למה שיעשה את זה? הוא יפסיד, הוא לא יעשה את זה

עינת סגל:  זה ניגוד אינטרסים לעשות את זה

עינת סגל:  אחרי 12 חודשים אין לו ברירה, אנחנו מאלצים אותו

ירון פישמן: אתם יודעים כמה רכבים כאלה יש?     

עינת סגל: אפשר לבדוק את זה, אין לי את הנתון הזה כרגע, אבל אני חושבת שאם נאריך את התקופה זה ייתן הזדמנות למכור את הרכב כ"יד ראשונה"

מירב בן ארי: אבל אם החלטת להאריך ל-16 חודשים, למה לא לתת שנתיים-שלוש? מה זה משנה?     

עינת סגל: בחנו את זה

עינת סגל:  יש כאן היבטים מכניים-טכניים של התיישנות הרכב, יש גומיות ברכב, יש צמיגים ברכב

עינת סגל:  זה רכב עומד

מירב בן ארי: אבל אם היבואן מביא רכב חדש, הוא גם כתוב כ"יד שנייה"?     

עינת סגל: הוא גם צריך למכור אותו תוך 12 חודשים

מירב בן ארי: ואם הוא לא מוכר תוך 12 חודשים?     

עינת סגל: צריך לרשום אותו איכשהו או למכור אותו לחברות הליסינג

מירב בן ארי: אם היבואן הראשי קנה רכב ולא מכר אותו ב-12 חודשים, אז מהחודש ה-13 הוא גם כותב את עצמו כ"יד שנייה"?     

עינת סגל: 	 הוא חייב לרשום את זה על שם מישהו בתוך 12 חודשים

חזי שייב: אם יורשה לי להעיר בעניין הזה, לכאורה יש אינטרס לכל היבואנים - -     

מירב בן ארי: למכור

חזי שייב: - - להאריך את התקופה הזאת

מירב בן ארי: להאריך?     

חזי שייב: להאריך

חזי שייב:  למה להאריך? מכיוון שאם אתה מביא רכב ולא מצליח למכור אותו, אז למה שתגרום לעצמך נזק כספי בזה שאתה עושה רישוי עצמי? אבל אנחנו מתנגדים לזה מכיוון שיש פה פגיעה באמינות כלפי הצרכנים, אתה לא יכול למכור רכב בתור רכב חדש שנה או שנתיים אחרי הבאתו

חזי שייב:  בשביל זה אנחנו מתאמצים ברגעים שבהם יש לנו מלאים גדולים, ולא מוותרים

חזי שייב:       היו מקרים חריגים בתקופת הקורונה שמשרד התחבורה בהיבט הארצי עשה קצת הקלות שהיה נכון לעשות, אבל אסור להגדיל את זה, כי הלקוח במדינת ישראל לא יסכים שימכרו לו רכב אחרי שנתיים ויגידו שזה חדש

חזי שייב:  זה העניין

חזי שייב:  אני אומר את זה ברמה של כל היבואנים, גם המקבילים וגם הישירים

מירב בן ארי: תחדד לי את זה

מירב בן ארי:  אם אותה חברת ליסינג מכרה במהלך השנה הראשונה, זה לא "יד שנייה"?      

ירון פישמן: המפתח הוא לראות במשרד התחבורה כמה רכבים כאלה אכן נמכרים כ"יד שנייה"

עינת סגל: אני יכולה לבדוק

חזי שייב: זה עניין עונתי

מירב בן ארי: כן, בבקשה

מירב בן ארי:  מי אתה?     

אלעד ברשאן: אני עמיל מכס במשלח בינלאומי, אני עובד עם יבואנים בשוק המקביל ואני חייב לתת לך חידוד על הדבר הזה

אלעד ברשאן:       יש הבדל מהותי בין יבוא לרישום ובין קנייה למכירה

אלעד ברשאן:  מה זה אומר? אם חברת הליסינג או היבואן קונים – זה לא "קופץ" יד, הם יכולים להשאיר אצלם עד 12 חודשים ממועד הייצור, ואז, ברגע שהם מוכרים – "קופץ" יד

אלעד ברשאן:      אם הוא מגיע לסף של 12 החודשים המותרים בתקנה 282 לתקנות התעבורה, הוא חייב לרשום את זה עליו כי אחרת אין מה לעשות עם האוטו; אבל לפני 12 חודשים אין דבר כזה "יד"

מירב בן ארי: אז אין דבר כזה, זה מה שביקשתי ממנו לחדד

רונן לוי: זה לא נכון, זה פשוט לא נכון

אלעד ברשאן: לכן, לגבי הליסינג, גברתי, ההגדרה הרגולטורית בחוק רישוי רכב חדש זה רכב עד 150 קילומטר

אלעד ברשאן:       אם אנחנו מדברים על נושא השקיפות אפשר להגיד שייצור הרכב הוא בתאריך כזה וכזה

אלעד ברשאן:  אבל מבחינת ה"יד" אין שום סיבה שרכב מליסינג, שלא נסע והוא עם אפס קילומטר על הספידומטר, יקפוץ "יד"

אלעד ברשאן:  אין דבר כזה

מירב בן ארי: - - - אז איך זה? תסביר לי איך - - -     

רונן לוי: אני יכול להסביר לך אם את רוצה, מבלבלים פה את הוועדה, זה לא קשור בכלל אחד לשני

רונן לוי:       אם חברת הליסינג קונה עכשיו אוטו מיבואן הרכב ומוכרת אותו למישהו אחר, הוא יירשם כ"יד ראשונה", הוא לא יירשם כ"00", זאת אומרת הוא יד שנייה גם אם האוטו בן חודש או בן יומיים

מירב בן ארי: אז אתה מסכים איתו?     

רונן לוי: בוודאי, מה שהוא אומר זה נכון, זה לא קשור לכל מה שהם עכשיו סיפרו לך

רונן לוי:  אלה דברים אחרים לחלוטין שקשורים לרשות המיסים, זה לא קשור לעניינים של ה"גיול", למה שאנחנו קוראים "12 חודשים"

רונן לוי:  אם האוטו לא נמכר צריך לגייל אותו, וצריך לעשות "יד" כי יש ענייני מיסוי

רונן לוי:       בחו"ל כשהרכב נרשם לבעלות ולנסיעה, אחרי שהוא היה אצל דילר ולפני שהוא עלה לכביש, אז עושים עליו רישום

רונן לוי:  עושים את זה בחו"ל וגם בארץ

רונן לוי:  בישראל יש שיטה, חברות הליסינג רוצות לקנות אוטו ולמכור-לסחור, אז כדי שהן יוכלו לקנות את האוטו בזול ולמכור אותו אחר כך בזול הן עושות לו "תאונה" ברישיון, מה שנקרא "01" ולזה הוא התכוון

רונן לוי:  עושים לו "תאונה" ברישיון – ירידת ערך של "יד", וככה היבואנים מאפשרים לחברות הליסינג לסחור ישירות עם הצרכנים ולא דרכם

רונן לוי:  זה כל הסיפור בעניין הזה

רונן לוי:       זה עניין כלכלי, ניסו לפתוח אותו עם זליכה והייתה תקנה שפיתחו במשרד התחבורה שגם כשחברת הליסינג תמכור זה יירשם כ"00"

רונן לוי:  אבל זה לא קרה, חברות הליסינג לא רצו לקחת את זה כי יש להן עניינים עסקיים עם יבואני הרכב

מירב בן ארי: אז מה בסוף, בשורה התחתונה? כשחברת הליסינג קונה עכשיו רכב, ואדם בא לקנות ממנה את הרכב, הוא "יד שנייה"?      

רונן לוי: כן, חד וחלק, גם אם האוטו הוא בן יומיים

חזי שייב: זה לא נכון

רונן לוי: לא נכון? אני מכרתי כאלה, מה לא נכון?     

חזי שייב: זה תלוי באיזו סיטואציה הבן אדם קונה את הרכב

עינת סגל: זה תלוי בהסכם - - -     

חזי שייב: זה תלוי בהסכם, זה הרבה יותר מורכב, אבל אני לא חושב שזה קשור למה שנאמר פה בדוח

מירב בן ארי: שנייה, אני אתן לכם להתייחס בנפרד, אני רק רוצה לסיים עם משרד התחבורה ואז אתם תדברו גם

מירב בן ארי:       יש לך עוד דברים להוסיף?     

עינת סגל: כן, יש לי עוד דברים להגיד

מירב בן ארי: אז תנו לה, ואז תתייחסו לשאר הדברים

צחי סעד: רק להעיר לגבי הרכב עם 0 קילומטר

צחי סעד:  צריך לזכור שהנושא הזה הועלה בעקבות ההמלצה של הוועדה להגברת התחרותיות, שהמליצה בכלל לבטל את רישום ה"יד", היא לא אמרה להאריך את התקופה

מירב בן ארי: נכון

צחי סעד: היא הצביעה על בעייתיות בעצם זה שבכלל רושמים את ה"יד" – עקב המורכבות, כמו שנרמז פה עכשיו על ידי איגוד המוסכים – הצביעה על בעייתיות ביחסי גומלין בין חברות הליסינג ליבואנים

צחי סעד:       לכן ההמלצה המקורית הייתה לבטל את התקופה הזאת, ולא בטוח שמשרד התחבורה מוצא פתרון - - -     

מירב בן ארי: הבנתי

אלעד ברשאן: זאת ההנחה, ההנחה היא הקפיצה של ה"יד"

אלעד ברשאן:  בלי הקפיצה של ה"יד" לא תהיה הנחה

מירב בן ארי: אוקיי

מירב בן ארי:      תמשיכי

עינת סגל: טוב, זה משהו עסקי

עינת סגל:       רציתי להגיד לגבי הקמפיין

עינת סגל:  יוצא עכשיו קמפיין - -     

מירב בן ארי: לעידוד?     

עינת סגל: - - עכשיו יוצא לדרך הקמפיין שאנחנו מכינים

מירב בן ארי: מתי יוצא?     

עינת סגל: ממש עכשיו מכינים את הסרטונים, ממש בדקות האלה

עינת סגל:  בשבוע שעבר אפילו נפגשתי עם הבמאי ועם כל מי שצריך - - -     

מירב בן ארי: בעצם זה הקמפיין שיעודד?      

עינת סגל: קמפיין שמשווק לציבור את היתרונות של החוק, כדי להביא לידיעת הציבור - - -     

מירב בן ארי: את מה שמגיע לו? החוק שעבר ב-2016?     

עינת סגל: כן, למשל שהאחריות לא נפגעת גם אם אתה הולך למוסך שהוא אינו של היבואן - - -     

מירב בן ארי: שליבואן המקביל גם מגיע לקבל את אותה האחריות?     

עינת סגל: כן, הכול, כל זה כולל כמה סרטונים ואנחנו נמשיך, קיבלנו סוף סוף את התקציב

מירב בן ארי: את יודעת מתי הקמפיין הזה אמור להעלות?      

עינת סגל: אני מניחה שבחודש הקרוב, אולי אפילו פחות, לא רוצה להתחייב כי החברה שעושה לנו את זה לא נתנה לנו את לוחות הזמנים

מירב בן ארי: יש כאן דוח ממש טוב, מפורט, לא היה אותו שנים

מירב בן ארי:  מישהו באמת יושב אצלכם ועובר על זה אחד-אחד ובודק?      

עינת סגל: בוודאי, אנחנו גם מציגים להם כל פעם סטטוסים איך התקדמנו עם החוק

עינת סגל:  יש לי סטטוס עדכני ממש, לכל סעיף, כולל תיקוני חקיקה כתוצאה מהחוק

עינת סגל:  התקדמנו מאוד, חלק כבר הסתיימו ובוצעו וחלק נמצאים בתהליך - - -     

מירב בן ארי: תיקוני חקיקה כתוצאה מדוח המבקר?      

עינת סגל: כן, אבל הפער היה שיש חוק שממנו חייבים לגזור תקנות שהן יותר מעשיות - -      

מירב בן ארי: ואין תקנות עדיין?     

עינת סגל: - - שלקח הרבה זמן לקדם אותן, מסיבות שונות ומשונות, אני אפילו לא אזכיר אותן, אבל כן הצלחנו לקדם כבר את רוב הפרטים

מירב בן ארי: מה החוק תזכירי לי?     

עינת סגל: חוק רישוי שירותי רכב

מירב בן ארי: ואין לו תקנות עד היום?     

עינת סגל: יש לו

מירב בן ארי: אבל הן לא מעודכנות כאילו?      

עינת סגל: הנגזרת של החוק זה תיקוני תקנות

מירב בן ארי: הבנתי

מירב בן ארי:  את יודעת, בזמן הזה שלא כותבים תקנות ולא עושים קמפיין, מי שמשלם בסוף זה הצרכנים

מירב בן ארי:  תדעי לך, שיש הרבה דברים שאת שומעת כל הזמן – "יוקר מחיה, יוקר מחיה" – ואם יש משהו שבולט מעל כולם זה תחום הרכב

רונן לוי: וגם כל הפעולות שנעשות זה להעלות את המחירים

צחי סעד: אולי אפשר לפרט איזה תיקוני חקיקה נעשו בעקבות הדוח?     

עינת סגל: כן, לגמרי, אני יכולה לפרט

עינת סגל:  קודם כל נושא המוסכים כבר בוצע ותוקן ביולי 2022, כל הנושא של הסדרת תנאים לרישוי מוסכים ובעלי מקצוע; תקנה מכוח סעיף 58, שזה קשור לתנאים של התקשרות של מוסך השירות עם היבואן, זה נמצא כבר בשלבים מתקדמים, נוסח נוסח סופי יחד עם רשות התחרות

עינת סגל:      אני אעביר לכם את המידע בצורה מסודרת, את הסטטוס של כולם, אבל הרוב באמת בשלב מאוד מתקדם

רונן לוי: מה זה, נוסח חדש שאנחנו לא יודעים עליו?     

עינת סגל: הצעה לשימוע ציבורי

מירב בן ארי: 	 	נבקש שתרשמי בסיכום להעביר לוועדה את כל התקנות - - -     אוקיי, הזמן שלי קצת מתקצר, אני רוצה להתקדם ולשמוע את רשות התחרות

מירב בן ארי:       מה הסיפור עם הנתונים?      

מעיין מור: תחום הרכב הוא תחום שאנחנו משקיעים בו המון משאבים ועשינו המון בתחום הזה לרבות בשנה האחרונה, אני יכולה לפרט כמה נושאים

מעיין מור:  ממש לאחרונה מבשיל תיקון חקיקה על איסור פגיעה ביבוא מקביל וביבוא אישי, שאגב התיקון הזה יצא גם תיקון עקיף לחוק שירותי רכב בעניין תעודות המקור, אלה שני דברים שהלכו יחד וככה זה עבר דרך ועדת הכלכלה

מעיין מור:  שני הדברים האלה כרגע נמצאים לקראת סיום

מעיין מור:       בנוסף, בשנה האחרונה הבשילו עוד שני תהליכים שעמלנו עליהם הרבה שנים

מעיין מור:  הדבר הראשון זה המעבר לציטוט של מחירי שוק בדוחות השמאות

מעיין מור:  במקום המצב שהיה עד היום, שלדעתנו הוביל לכשל שוק מאוד חמור בתחום החלפים שעד עכשיו בדוחות השמאות ציטטו את מחירי המחירון של החלפים – שאלה בעצם מחירי המקסימום – בחודשים האחרונים עברה החלטת הממשלה לעבור למחירי השוק

מעיין מור:  זה עבר את המועצה המייעצת ומשרד התחבורה כרגע הוציא את טיוטת התקנות בנושא הזה

מעיין מור:       יחד עם זה אנחנו קידמנו מאוד את הנושא של מדד עלות התחזוקה, בדיוק בשביל ליצור את הקשר הזה ואת המודעות הצרכנית בין השוק הראשוני של שיווק הרכב לבין השוק המשני של תחזוקת הרכב

מעיין מור:  בעקבות המחקרים שעשינו בתחום חלקי החילוף בשנים האחרונות, ראינו שיש צורך במודעות צרכנית כזאת, שהצרכן ישקלל את מחיר התחזוקה שהוא צפוי לשלם בהמשך כבר כשהוא רוכש את הרכב, כי ראינו בחלק מהבחינה שלנו שלא בהכרח אם הרכב הוא זול אז גם התחזוקה שלו תהיה זולה, לפעמים זה אפילו להפך

מירב בן ארי: 	 זה כמו עם המדפסת

מעיין מור: זה ממש אותו רציונל, וגם הנושא הזה כרגע נמצא בדיונים בוועדת הכלכלה, עם תיקון חקיקה בנושא הזה

מעיין מור:       לגבי המחקרים, רשות התחרות כל הזמן בודקת את שוק הרכב

מעיין מור:  אנחנו נותנים ייעוצים שוטפים למשרד התחבורה בבקשות לרישיון

מעיין מור:  משרד התחבורה מקבל בקשות רישיון ליבוא רכבים - -     

עינת סגל: אנחנו מחויבים בהיוועצות איתם

מעיין מור: - - הוא מחויב להיוועץ עם רשות התחרות לפי חוק הריכוזיות, ואנחנו נותנים המלצות בנושא הזה

מעיין מור:  בשנה האחרונה אנחנו ייסדנו סט של כללים מתי לבוא להיוועצות עמנו, וביתר המצבים משרד התחבורה עדיין מחויב לשקול שיקולי תחרות מכוח חוק הריכוזיות

מעיין מור:  במקרים המתאימים לכך אנחנו יוצאים בהמלצות מאוד קונקרטיות, כמו "לא לחדש רישיון", "לא לתת רישיון יבוא"

מעיין מור:  אגב, הייעוצים שלנו מפורסמים באתר שלנו – הניתוח התחרותי, ההמלצות, כל הדברים האלה הם מפורסמים

מעיין מור:       אגב כך הרשות ערכה ניתוח תחרותי ברמת on going של כל קטגוריה שמגיעה אלינו

מעיין מור:  זאת אומרת, זה לא משהו שאנחנו לא נוגעים בו או לא בחנו, פשוט כאשר רשות התחרות בוחנת אילו מחקרים לבצע צריכות להיות לזה כמה קטגוריות כדי שאנחנו נוציא מחקר

מעיין מור:  זה צריך להיות משהו שניתן לבחון אמפירית, זה צריך להיות משהו שניתן לאחר מכן לתת לגביו צעדי מדיניות שבאמת ישפיעו על קידום התחרות

מעיין מור:       לכן כשאנחנו בוחנים איפה להשקיע את המשאבים שלנו ולערוך מחקרים מעמיקים כאלו, אנחנו צריכים שזה יפגוש את הקריטריונים האלה

מעיין מור:  לדוגמה בתחום חלקי החילוף היו לנו אינדיקציות לכל מיני קשיים תחרותיים, ולכן יצאנו בסדרת מחקרים מאוד מעמיקה – שאגב, עדיין בעבודה – וזה הוביל בין היתר לרעיון שלנו לגבי מדד עלות התחזוקה

מעיין מור:       לפני מספר חודשים אנחנו גם ישבנו בצוות החשיבה על המלצות המבקר, עם משרד התחבורה - - -     

מירב בן ארי: 	 מה עשיתם עם ההמלצות מבחינת זה שלמשרד התחבורה אין נתונים?     

מעיין מור: אני אסביר, גברתי

מעיין מור:  לרשות התחרות יש סמכות לדרוש נתונים, סמכות מאוד רחבה בסעיף 46(ב) לחוק התחרות הכלכלית

מעיין מור:  הסעיף הזה נועד על מנת שהממונה על התחרות תוכל לממש, לאכוף ולקדם תחרות בהתאם לחוק התחרות הכלכלית

מעיין מור:  רשות התחרות לא יכולה להיות צינור של משרדים ממשלתיים אחרים או רגולטורים ענפיים אחרים על מנת לדרוש נתונים שישמשו אותם

מעיין מור:  זה לא משהו שהוא בסמכויות הממונה, וזה גם מטיל עלויות אדירות הן על הרשות והן על השוק הפרטי

מעיין מור:  לצורך העניין, כל מי שהגיש לנו בקשת מיזוג מורכב וקיבל מאיתנו דרישת נתונים, יודע עד כמה מדובר בסמכות רחבה שמטילה נטל על הגורמים שאנחנו מבקשים מהם את המידע

מעיין מור:       בהקשר הזה, אגב, זה לא שאנחנו לא דורשים נתונים כשאנחנו רואים את המצב

מעיין מור:  לצורך העניין חלק מהשיח שלנו עם משרד התחבורה היה סביב תקנות לפי סעיף 53 לחוק שירותי רכב, שם עלתה השאלה אם יש איזושהי מגמה של בעלות של יבואני רכב על מוסכים, ושם אנחנו זיהינו איזושהי שאלה תחרותית שרלוונטית גם לסמכויות של הממונה, ולכן שם אנחנו דרשנו נתונים וקיבלנו כל מיני מידע שהצלחנו אגב כך לבסס מסקנות כאלו ואחרות

מעיין מור:       אז זה לא שאנחנו לא עושים שימוש בסמכויות האלה, אבל אנחנו חייבים לעשות אותם: א' – במשורה, וב' – כשזה באמת רלוונטי למימוש של החוק שלנו

מירב בן ארי: טוב, אני צריכה להתקדם, אז אני אגיד לך שאני מניחה שאת עושה עבודה טובה, אחרי הרבה תהליכים ארוכים במשרד

מירב בן ארי:  ועדיין, אני לא יודעת אם המצב יכול להיות גרוע יותר, וגם משהו שם בחיבור – לפני שהגעתי לדיון הזה אין מישהו שלא אמר לי על השוק הזה

מירב בן ארי:  אז מצד אחד קיבלת זכות גדולה לעסוק ברשות התחרות בענף הרכב, ומצד שני זה תיק, אבל אין לי כאן שום בשורות חוץ מזה שברגעים האלה מכינים סרטונים, שזה פחות מרגש אותי

מירב בן ארי:      אני רוצה לשמוע את איגוד המוסכים, בבקשה

מירב בן ארי:  אני רק אגיד לך שזה לא יגמר פה, אנחנו עוד נשב ונדבר

מירב בן ארי:  כל מה שקורה פה עכשיו זה שהצרכנים משלמים את כל הכסף הזה

רונן לוי: נכון

רונן לוי:  רכב שעלה לפני שלוש שנים 97 אלף היום עולה 134 אלף והם מתעסקים בשטויות

מירב בן ארי: 	 לא, בוא לא נזלזל, באמת, אני ממש מבקשת

רונן לוי: אני לא מזלזל, אני צרכן כמו כל אחד

מירב בן ארי: קודם כל – גם אני צרכנית

רונן לוי: אני לא מזלזל - - -     

מירב בן ארי: תן לי, תודה, תאמין לי שלנהל ועדות אני יודעת

רונן לוי: אוקיי, אני חוזר בי

מירב בן ארי: אף אחד לא יתייחס לדברי משרדי הממשלה כשטויות

מירב בן ארי:  אמרתי בזהירות שצריך טיפול

רונן לוי: מאשרים את כל המיזוגים, יש היום ריכוזיות מטורפת מתחום של סחר החלפים

רונן לוי:  אם פעם למוסכים היו 42 ספקים בתחום התאונות, היום יש לנו רק שלושה ספקים

רונן לוי:  בתחום המוסכים זה כמובן משפיע על מה שאנחנו יכולים לשווק, ככל שכמעט ואין מיזוג היום שהם לא מאשרים

רונן לוי:       גם בתחום החלקים, אם יש היום חברה שיש לה גם צמיגים, גם מצברים וגם וגם וגם - - -      

שחר שמש פיינברג: יש מיזוג מסוים שאתה מדבר עליו ושלדעתך עלה איזשהו חשש תחרותי?     

רונן לוי: בוודאי

שחר שמש פיינברג: אנחנו נשמח לשמוע

רונן לוי: פעם, לפני 12 שנה, הם היו פונים אלינו לפני כל מיזוג

רונן לוי:  היום הם בכלל לא פונים ולא שואלים אם יש לנו איזושהי עמדה

רונן לוי:  אני מייצג 5,700 מוסכים, ברור שזו תחרות ענפה, זה מפוזר בכל הארץ, אנחנו לא מדברים פה על עשרה יבואנים או על שלושה ספקי חלפים

רונן לוי:       אנחנו צריכים תחרות משנית כדי שאנחנו נוכל לתת לצרכן שירותים יותר טובים, חלקים יותר טובים וכמובן מחירים יותר טובים

רונן לוי:  אם תהיה לנו את האופציה ואנחנו לא נהיה סגורים מבחינת התחרות, אז בטח שהתחרות תהיה יותר טובה

רונן לוי:       כמה דברים לגבי העניין של המידע

רונן לוי:  אני מ-2007 ניסיתי לעשות כאן את ה- Car fax, מי שחסמו אותי זה משרד המשפטים, משרד התחבורה ומשרד הכלכלה, שאף אחד מהם לא רצה לקחת את זה

רונן לוי:  עשינו את זה יחד עם חבר הכנסת גלעד ארדן, הוא התחנן שאחד המשרדים ייקח על זה את הבעלות

רונן לוי:  יש היום חוק שאומר שאתה תקבל את המידע על הרכב רק אחרי שקנית אותו

רונן לוי:       משרד המשפטים התנגד לתת את המידע לציבור לפני, כמו שקורה בארצות הברית, אז היום רק אחרי קניית האוטו את יודעת אם דופקים אותך או לא, שזה הזוי

רונן לוי:  זה המצב, מי שהתנגד לזה היו משרדי הממשלה

רונן לוי:       אני אתן לך דוגמה

רונן לוי:  למשל אם את קונה רכב מליסינג או מהשכרה – כשכתוב ברישיון "החכר", ההבדל בין החכרה להשכרה זה 14% בשווי של הרכב

רונן לוי:  כשהצרכן קונה רכב מליסינג הוא צריך לדעת אם הרכב היה בליסינג או בהשכרה? הוא צריך לדעת או לא? הנתונים האלה נמצאים אצל משרד התחבורה, הם לא מפורסמים לציבור

רונן לוי:    לגבי ה- 

רונן לוי: Data Govמירי רגב, יחד עם המנכ"ל שלה, הסכימו לפתוח איזשהו משהו לציבור דרך ה-Data Gov, שאנחנו דחפנו לזה שהדבר הזה יהיה פתוח

רונן לוי:  אגב, אנחנו נשמח לתת את הנתונים אם יהיה מנגנון כזה של משרד התחבורה, אני אומר לך שאנחנו נרוץ לאסוף את הנתונים מהמוסכים, כדי שיהיה - - -     

מירב בן ארי: 	כן, אבל צריך מנגנון בשביל לעשות את זה

רונן לוי: צריך תקציב, עשרות מיליונים של תקציב, נכון, אבל יש מדינה בשביל זה

מירב בן ארי: זה לא עשרות מיליונים, בוא, די, אנחנו כבר בשנת 2023

רונן לוי: זה בדוק, זה הרבה כסף

עינת סגל: זה כן, זה כן, לצערי כן

עינת סגל:  בגלל הקטע של הסייבר

מירב בן ארי: תסלחו לי שאני לא מתרגשת

רונן לוי: לא משנה, לא חשוב, אם יעשו את זה אנחנו נשתף פעולה

מירב בן ארי: אפליקציה אחת פשוטה של מישהו עם טיפת תבונה יכולה לעשות את זה, לא צריך עשרות מיליונים, כבר עשיתי דברים הרבה יותר מורכבים

מירב בן ארי:  כל מוסכניק מכניס לאפליקציה את מספר הרכב ואת הטיפול ומסיימים עם זה

מירב בן ארי:  לא כל דבר צריך לסבך במדינה הזאת

רונן לוי: אני מסכים שה-Data Gov לא תהיה מוגבלת, שיפתחו את ה- Data Govואנשים מסחריים יעשו את זה, בעניין הזה אנחנו נשמח לתת את המידע

רונן לוי:  היום אנחנו צריכים הרשאות של בעל הרכב בשביל לתת את המידע, אחרת אסור לנו

רונן לוי:  אם בן אדם רוצה עכשיו לקבל את ההיסטוריה של האוטו לפני שהוא קונה אותו, אני לא יכול לתת לו את זה, אסור לי, כי המידע הזה הוא של בעל הרכב

מירב בן ארי: הנקודה ברורה

רונן לוי: לכן גם המידע של חברות הביטוח הוא לא מלא

רונן לוי:  כשאנחנו מדברים על קבלת המידע דרך חברות הביטוח, אז כמו שאמרתי, אתה צריך להיות הבעלים בשביל לקבל אותו, זה דבר אחד; ושתיים – המידע הזה הוא לא מלא, אם תסתכלי בחוק מותר להם לתת מידע חלקי בלבד

רונן לוי:       לגבי סעיפי התחרות בחוק אנחנו מדברים על שני סעיפים – 58 ו-53

רונן לוי:  האחד זה עניין של סטנדרטים שבהם המוסכים יכולים להיות מוסכי שירות

רונן לוי:  בעשור האחרון מוסכי השירות ירדו כמעט ב-50%, זאת אומרת שהתחרות האנכית לציבור ירדה ב-50%

רונן לוי:  אם פעם היו בירושלים חמישה או שישה מוסכים למותג, היום יש אחד או שניים; בראשון לציון היו שישה או שבעה מוסכים מורשים למותג, של יבואן שיש לו access לדאטה, אז היום יש שם פחות

רונן לוי:  יש ירידה עצומה

רונן לוי:      החוק היום מחייב את יבואני הרכב רק לפרסם את אמות המידה, הוא לא מחייב אותם שאמות המידה באמת יהיו נגישות

רונן לוי:  זאת אומרת שהיום כמעט לאף מוסך לא שווה מבחינה כלכלית להיכנס לאמות המידה, ולכן כמעט ואין שחקנים חדשים

רונן לוי:  הרכבים הסיניים שמגיעים עכשיו לישראל, מגיעים ברובם ליבואנים הישירים

רונן לוי:  זאת אומרת שאנחנו נשארים באותה ריכוזיות, של אותה קבוצה

רונן לוי:       לגבי "שוק התאונות", אנחנו בעניין של הסדרי המוסכים - - -         

מירב בן ארי: 	 והחלפים

מירב בן ארי:  בוא תגיע לנקודה האחרונה, כי תכף מתחיל דיון מהיר שלי שאני חייבת לעבור אליו, אז בוא נתקדם

רונן לוי: אני מגיע לחלפים - - - הם מפרידים את עניין החלפים מעניין החסמים, שזאת כמובן פיקציה, זה פייק ניוז

רונן לוי:  למה זה פייק ניוז? כי אם אתה חייב להסדיר את הענף, אתה צריך קודם כל לפתוח את החסמים, שכל המוסכים יהיו בפנים ושיוכלו להיות נגישים ללקוחות באותה מידה, ולא לתת רק ל-20%

רונן לוי:  אתמול ראשת התחרות הסבירה לשר הכלכלה למה זה בסדר ש-20% מהמוסכים יהיו נגישים ו-80% האחרים לא – בגלל ענייני כמות, שהם יכולים לקבל כמות – זאת תיאוריה שאני בחיים שלי לא שמעתי עליה

רונן לוי:       בגלל זה נוצרים עיוותי שוק, גם בענייני המחירים

רונן לוי:  השמאים מצטטים מחירים שהם ב-50% יותר נמוכים ממחירים באירופה, בתמורה לעבודה ובתמורה לצבע, ואז נוצרים עיוותים של מה שאנחנו קוראים לו "סבסוד מקביל בתחום החלפים"

רונן לוי:  רשות התחרות לא מסכימה להיכנס לכל העניין בצורה הוליסטית ולשאלה למה לא לפתוח, ומתעסקים שם עכשיו רק בענף אחד, שהוא כמובן עושה טוב רק לחברות הביטוח, הוא לא עושה טוב – לא לצרכנים, ובטח לא לשוק התחרותי במוסכים

רונן לוי:       אנחנו רואים שכל הטיפול הנכון שהם עושים זה רק מעלה מחירים

רונן לוי:  אנחנו לא ראינו שכל מה שהם טיפלו בענף הרכב בעשור האחרון עזר למחיר, מה שעזר להורדת המחירים בתחום הטיפולים זאת התחרות

רונן לוי:  איפה שיש תחרות בתחום טיפולי התחזוקה שם אנחנו היום הכי זולים בעולם, אפשר לבדוק אותנו יחסית לאירופה, למשל לגרמניה

רונן לוי:  אנחנו היום ב-30% יותר זולים מהמוסך של טיפול ותחזוקה לרכב בגרמניה

רונן לוי:   	 לגבי הפרסום, משפט האחרון - - -     

מירב בן ארי: אבל אתה מסתובב סביב נקודות שהן כרגע לא רלוונטיות - - -      

רונן לוי: רלוונטי, כי לגבי הפרסום - -     

מירב בן ארי: לא משנה - - -     

רונן לוי: - - אנחנו מ-2013 - - - זה לא קורה

מירב בן ארי: אתה גם אומר לי עכשיו מה רלוונטי?     

רונן לוי: לא, שהדברים יקרו

מירב בן ארי: יפה שבמקביל היא גם מוציאה הודעה בתחום הרכב, אני מעדכנת אתכם: "מרחיבים את מגוון רכבי השטח שניתן לייבא לארץ"

מירב בן ארי:  אולי זה מקרי, אולי זה לא, בסדר

מירב בן ארי:       אני רוצה לשמוע את איגוד יבואני הרכב, אני מתנצלת, יש לי דיון מהיר שכבר מתנהל במקביל

חזי שייב: אני אעשה את זה קצר

חזי שייב:  אני מצטער שאני לא אדבר על הסנטימנט, אלא אתן נתונים

מירב בן ארי: אני לא רוצה שתדבר על הסנטימנט, מספיק לי עם זה

חזי שייב: נתחיל מזה שחוק רישוי רכב זה החוק היחיד שמטיל סנקציות פליליות על אנשים שמבצעים סיכול יבוא

חזי שייב:  מהניסיון שלי – יש תחרות בין-מותגית רצינית מאוד בענף הרכב, ואני אתן לך כמה נתונים

חזי שייב:       קודם כל, יש 50 מותגים עם 20 חברות שעובדות

חזי שייב:  במהלך השנתיים האחרונות, מהרגע שיצא הדוח ועד היום, נכנסו כעשרה מותגים חדשים והשוק הסיני הפך להיות 16% מהשוק כאן

חזי שייב:  אחד מכל שבעה רכבים שנמכרים היום במדינת ישראל – זה רכב סיני, זה לא היה כשישבנו עם הצוות של מבקר המדינה כדי לעשות את הדוח

חזי שייב:  אחת ההמלצות של הצוות הייתה שהצרכן הישראלי יעשה סקר שוק

חזי שייב:       אין דבר יותר טוב מאשר העובדה הזאת, שתוך שנה וחצי, ברגע שגילו שיש מוצרים שהם value for money, מוצרים אלה נהיו 16% מהשוק

חזי שייב:  זה התחיל מזה שהיו כאן פעם רכבים אירופיים; אחרי זה נכנסו רכבים יפניים; אחרי זה נכנסו רכבים דרום קוריאניים; עכשיו זה סיניים

חזי שייב:  השוק הזה הוא מאוד משוכלל ויש בו תחרות בין-מותגית, אבל לצערי אנחנו מוצאים את עצמנו כל הזמן מתעסקים בסנטימנט

חזי שייב:  דווקא המשרדים שמתעסקים בזה ויורדים לפרטים – משרד התחבורה, רשות התחרות – אנחנו מדברים איתם והם יורדים לפרטים, הם מבינים שיש תחרות בין-מותגית מאוד גבוהה

חזי שייב:  יש עלינו כל הזמן זכוכית מגדלת – אולי הכי גדולה שיש במגזרים – שבודקת את הדברים האלה

חזי שייב:      עכשיו לגבי הדוח המורכב והמקיף שעשו במשרד המבקר

חזי שייב:  נתחיל מזה שענף הליסינג זה לא ענף שאפשר להשוות אותו לענף מכירת הרכב, כי הסיכונים הם אחרים, ההשקעה היא אחרת

חזי שייב:  אי-אפשר להשוות, באף מקום לא משווים את ענף הליסינג לענף מכירות רכב חדש

חזי שייב:  אומדני הרווחיות היו לא נכונים, לא לקחו בחשבון מבצעים והנחות, לא לקחו בחשבון דברים אחרים

חזי שייב:  אני לא אכנס כרגע לדברים, אבל האומדנים שאנחנו מכירים שונים לגמרי, לחלוטין

חזי שייב:       הנושא של ירידה בשערי החליפין

חזי שייב:  צריך לקחת בחשבון שיש הסכמים בין יבואנים ליצרנים, שנקראים "הסכמי קורדור"

חזי שייב:  זה אומר שכאשר שער החליפין עולה אז המחיר יורד; וכאשר שער החליפין יורד אז המחיר עולה – מכיוון שהם רוצים להתחרות בשוק הרכב במדינת ישראל וזהו גורם ממתן

חזי שייב:       הבדיקה של הריכוזיות לא נעשתה נכון, מכיוון שצריך לראות אותה ביחס לאירופה

חזי שייב:  צריך לעשות בדיקה רצינית ולראות האם באירופה יש ריכוזיות אחרת מאשר במדינת ישראל

חזי שייב:  אני אומר לכם, המומחיות שלי זו אירופה, משם הגעתי והייתי שם המון שנים: הריכוזיות בישראל ובאירופה היא אותו דבר

חזי שייב:  לא נכון לקחת רכב שבעה מקומות ולהגיד שיש ריכוזיות בסקטור נישתי כזה, בטח יש שם - - -      

מירב בן ארי: 	 אז למה פה משלמים כל כך יקר ובאירופה כל כך מעט אם אין ריכוזיות? כי יש בעיות אחרות?     

חזי שייב: כי יש מס שיכול להגיע עד ל-100%, ואני רוצה להגיד לכם לגבי זה דבר אחד: זו החלטה של מדינת ישראל, אנחנו מבצעים את גביית המס

מירב בן ארי: אני לא אומרת שאין אחריות, אתה רואה שאני חושבת שגם להם יש אחריות - -     

חזי שייב: אני יכול להגיד לכם, ותבדקו אותי - - -     

מירב בן ארי: - - בוא נגיד שאין פה כל כך שיתוף פעולה כדי לעבוד ביחד ולהוריד את המחיר, לפחות לפי מה שהתרשמתי מהדוח

חזי שייב: אנחנו לא יכולים להגיד למדינת ישראל כמה מס לגבות על רכב - - -     

מירב בן ארי: זה לא רק המס, זה הכול ביחד, וגם החלפים

חזי שייב:  אני לא רוצה להתייחס לנתונים הלא-מדויקים שהגיעו מאיגוד המוסכים - - -     

מירב בן ארי: אז הם לא מדייקים והם לא מדייקים, ובינתיים הצרכן משלם את המחיר

חזי שייב: אבל יש רשויות שעושות בדיקה, שכל הזמן בודקות אותנו, תקשיבו להן

רונן לוי: ארבעה יבואנים – 60%, זה נתון נכון או לא?     

חזי שייב: מה שאני רואה זה שבמשך שנתיים 16% מהשוק הוא רכבים שאני לא הכרתי לפני שנתיים

מירב בן ארי: הבנתי מה הייתה הבעיה

מירב בן ארי:  תאמין לי, אני - - -     

קריאה: זה לא קשור

רונן לוי: אתה עונה על משהו אחר - - - זה לא מכובד שאנחנו "סנטימנט"

מירב בן ארי: תשמע רגע, קודם כל תאמין לי שאני יודעת לנהל לבד את האירוע הזה

מירב בן ארי:  העניין הוא, בעיניי, זה שבסוף כולם אשמים פה, כל מי שנמצא פה אשם

מירב בן ארי:  אבל אני לא רוצה לחפש אשמים, אני רוצה לתקן, ובמסגרת התיקונים שעושים – הם לא מספיק טובים

מירב בן ארי:      זה שיש קמפיין עכשיו, וזה שבמקביל לוועדה שרת התחבורה מוציאה הודעה שהיא מגדילה את היקף רכבי השטח – ולא, זה לא מקרי שזה יוצא בזמן שאנחנו דנים פה

מירב בן ארי:  זה ממש לא מקרי, כי נניח אתמול היא לא עשתה את זה

מירב בן ארי:       אני מבינה, אני לא רוצה לחפש אשמים, אני רוצה לפתור את הבעיות כדי לאפשר: אחת – יבוא מקביל אמיתי של חלפים ושל רכבים; שתיים – הקלה על הצרכן והסבר לצרכן שהוא באמת יכול לפעול ביבוא מקביל ולקבל כמעט את אותו המוצר ולהקל על השוק הזה

מירב בן ארי:       מכיוון שאני רואה שהדיון כאן מתארך, אנחנו נצטרך להמשיך אותו

מירב בן ארי:       אני אתן לך לדבר, מהשילוח, ואני חייבת לנעול כי יש לי באמת יום מטורף

אלעד ברשאן: תודה רבה, גברתי היושבת-ראש, אני אעשה את זה הכי קצר שאני יכול

אלעד ברשאן:  אני עמיל מכס במשלח בינלאומי, אני מטפל בהמון לקוחות שהם יבואנים מקבילים

אלעד ברשאן:       חוק הרישוי ב-2016 היה צעד נהדר לקראת פתיחת השוק - -     

מירב בן ארי: אני יודעת, תאמין לי

מירב בן ארי:  הייתי פה במקרה, בכנסת - - - שר האוצר

אלעד ברשאן: - - אבל הוא עשה סדק קטן בחומה ולא הפיל אותה

אלעד ברשאן:  אני אתן כמה דוגמאות לגברתי

אלעד ברשאן:  יש היום 620 יבואנים זעירים שמותר להם לייבא רק 20 רכבים בשנה, ואז שואלים מדוע אין תחרות

אלעד ברשאן:  כשמגבילים בעל עסק ל-20 עסקאות בשנה, הוא לא ילך על קיה פיקנטו או על יונדאי  i10ב-70,000 ש"ח, הוא ילך על רכבים במחיר יותר גבוה

אלעד ברשאן:  לכן לא ברור מדוע יש את ההגבלה הזאת

אלעד ברשאן:       לגבי הרכבים המשומשים

אלעד ברשאן:  בעוד חודש הולכת להיגמר האופציה של היבואנים הזעירים לייבא רכבים משומשים בני עד שנה

אלעד ברשאן:  הדבר הזה נקבע בהוראת שעה, שכל פעם, כל חצי שנה הם באים כעניים בפתח כדי לקבל את זה

אלעד ברשאן:  אי-אפשר לתכנן ככה, צריך להכניס את זה לתוך בסיס החקיקה

אלעד ברשאן:       לגבי היבואן העקיף

אלעד ברשאן:  היבואן העקיף, גברתי, יכול לייבא רק רכבים חדשים – ואז הוא כבר נמצא בבעיה ובתחרות עם היצרניות

אלעד ברשאן:  יש גם דרישה רגולטורית להתקשרות עם סוכן מורשה

אלעד ברשאן:  מה זה סוכן מורשה? קו ראשון ליצרן או קו שני ליצרן

אלעד ברשאן:  לא ברור למה הדבר הזה הגיע

אלעד ברשאן:  החובה הרגולטורית היחידה של הסוכן המורשה בחוק רישוי היא להכריז על ריקולים, הקו שני ליצרן לא יודע על ריקולים

אלעד ברשאן:  בישראל יש היום 75 יבואנים מקבילים, ואם יורידו את החסם הרגולטורי הזה – יהיו הרבה יותר, כי בסוף מתקננים את הרכב ואת היבואן

אלעד ברשאן:  תפתחו את השוק, תפילו את החומה

אלעד ברשאן:       שני דברים אחרונים, גברתי

אלעד ברשאן:  לגבי המיזוגים, עכשיו יש עוד מותג סיני שחברה גדולה מתחילה לייבא, הכריזו על זה

אלעד ברשאן:  יש הגבלה רגולטורית על היבוא, יש רק שלושה סוגי תקינות: אירופית, אמריקאית, קנדית

אלעד ברשאן:  יש רכבים מדרום קוריאה, ממדינות המפרץ, מה שטוב להן יכול להיות גם טוב למדינת ישראל, והדבר הזה יביא המון תחרות

אלעד ברשאן:       הדבר האחרון הוא לגבי שוק המוניות, גברתי, שאפילו לא הופיע בדוח - - -     

מירב בן ארי: 	 	לא, אין לי זמן להתייחס לזה, תעצור פה

מירב בן ארי:  משרד המבקר יתייחס וזהו

עינת סגל: אני חייבת להתייחס לדברים שהוא אמר

עינת סגל:  קצר

מירב בן ארי: קצר

עינת סגל: 	 לגבי שני הדברים הראשונים

עינת סגל:  הנושא של 20 רכבים בשנה – זה בטיפול ואנחנו מעלים את זה עכשיו, בתיקוני חקיקה; רכבים משומשים – אנחנו בימים אלו מאריכים את הוראת השעה

מירב בן ארי:  אני יכולה להבטיח לך שהם מאריכים פה הוראות שעה

עינת סגל: לגבי התקשרות עם סוכן מורשה, קו ראשון/שני – זה קריטי, כי כבר נתקלנו במקרים, גם בקו השני, שנתנו לנו תעודות אחריות שהן לא נכונות, וחבל - - -      

אלעד ברשאן: אבל האחריות היא מטעם היצרן

עינת סגל: זה לא בדיוק, כי אין קשר ליצרן

עינת סגל:       רגולציה – אנחנו בין המדינות היחידות שמקבלות שלושה סוגי תקינה

עינת סגל:  אם אנחנו נוסיף עכשיו עוד רגולציה יהיו לזה משמעויות קריטיות ממש

עינת סגל:  אני חושבת שזה שאנחנו מאפשרים, וגם בקוריאה יש הרבה תקינה אירופית ופדרלית, אז - - -     

מירב בן ארי: 	  אלה הערות חשובות

קריאה: לדעתך

צחי סעד: - - הדוח הוא כבר "דוח חלוט" מהבחינה הזאת

מירב בן ארי: הדוח כבר חלוט, זה לא רלוונטי

צחי סעד:  לגבי רשות התחרות

צחי סעד:  אני רוצה להזכיר שמה שאנחנו ביקשנו בדוח, או המלצנו בדוח, זה לקיים מעת לעת בדיקה מערכתית של נושא התחרותיות בשוק הרכב, ולא רק בדיקות נקודתיות פר בקשה או פר נושא מסוים שעולה על סדר היום

צחי סעד: יש פה הזדמנות לשינוי מבני בכל הנושא הזה, כדי לשפר את התחרותיות בשוק הזה בצורה משמעותית

צחי סעד:  כמו שנרמז פה על ידי איגוד המוסכים, יכול להיות שהמציאות שמתהווה בימים אלה היא לא הולכת לכיוון הזה, יכול להיות שזה משהו שעדיין ניתן לתקן אותו וזה מופנה הן לרשות התחרות והן למשרד התחבורה

מירב בן ארי: אני חייבת לסכם כי הדיון שלי כבר התחיל

מירב בן ארי:  קודם כל זה לא יסתכם בזה, אני אדבר עם יו"ר הוועדה, אני חושבת שכדאי לעשות דיון המשך בכנס הבא – מכיוון שזה מסתיים בעוד שבועיים וחצי, וכן להבין את ה-follow up ממשרד התחבורה

מירב בן ארי:       נאמר כאן שיש דברים שיתוקנו בעקבות הדוח של המבקר, נראה לי שאם לא הייתם מביאים את הדוח – גם זה לא היה קורה

מירב בן ארי:  עם זאת, אני חושבת שיש דברים שאפשר להביא אותם בחקיקה כדי באמת לעזור לציבור, סימנתי לי אותם מתוך הדוח

מירב בן ארי:       אני אדבר עם יו"ר הוועדה, אני גם אשב עם כמה גורמים באופן אישי כדי להבין איך אפשר להקל על הצרכנים ולא להכביד

מירב בן ארי:       אני רוצה להודות לכם על דוח מקיף, חשוב ומשמעותי, שבסוף יכול לחסוך לאזרחי ישראל הרבה מאוד כסף

מירב בן ארי:  אני חברה בוועדה הזאת עוד מ-2015, יש הרבה דוחות של המבקר

מירב בן ארי:  המשרדים הטובים לוקחים את הדוח, עוברים עליו ובודקים איך אפשר לתקן בחקיקה או בתקנות

מירב בן ארי:  אני רואה שיש כאן רצון, אבל אני חושבת שזה לא מספיק ושאזרחים משלמים הרבה כסף

מירב בן ארי:       אין זה עניין של סנטימנט, אני גם לא מחפשת מי אשם

מירב בן ארי:  אני מחפשת שבסוף, גם אם אנחנו לא מדינה זולה, אז שלפחות לא נהיה יקרה בצורה כל כך משמעותית אל מול מדינות אחרות

מירב בן ארי:  אני חושבת שהכתובת נמצאת על הקיר, היא ברורה ומחלקת את האחריות בין כמה גורמים, נעשתה כאן עבודת עומק

מירב בן ארי:       אני הצעתי לכם שכל אחד ייקח את העניין ויעבוד עליו, אני אבקש מהיושב-ראש לכנס את הוועדה גם בכנס הבא

מירב בן ארי:  אני באופן אישי אדבר איתו, אנחנו נראה מה מתוך זה אנחנו נחלק בינינו ואחרי זה אני אשב עם מי שרלוונטי כדי לבדוק איך אפשר לקדם באמצעות חקיקה את הנושאים שתקועים, ובעיקר כאלה שמכבידים על הצרכנים

מירב בן ארי:      אני מודה לכולם, הישיבה נעולה